CELEX: 32010L0014
Language: bg
Date: 2010-03-03 00:00:00
Title: Директива 2010/14/ЕС на Комисията от 3 март 2010 година за изменение на Директива 91/414/ЕИО на Съвета с цел включване на хептамалоксилоглукан като активно вещество (Текст от значение за ЕИП)

4.3.2010   
            
            
               BG
            
            
               Официален вестник на Европейския съюз
            
            
               L 53/7
            
         ДИРЕКТИВА 2010/14/ЕС НА КОМИСИЯТА
   от 3 март 2010 година
   за изменение на Директива 91/414/ЕИО на Съвета с цел включване на хептамалоксилоглукан като активно вещество
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:
   
               (1)
            
            
               В съответствие с член 6, параграф 2 от Директива 91/414/ЕИО, на 9 май 2006 г. Франция получи заявление от Elicityl SA за включването на активното вещество хептамалоксилоглукан в приложение I към Директива 91/414/ЕИО. С Решение 2007/560/ЕО на Комисията (2) бе потвърдено, че документацията е „пълна“, в смисъл че може да се счита, че принципно отговаря на предвидените в приложения II и III към Директива 91/414/ЕИО изисквания за данните и информацията.
            
         
               (2)
            
            
               В съответствие с разпоредбите на член 6, параграфи 2 и 4 от Директива 91/414/ЕИО е оценено въздействието на посоченото активно вещество върху здравето на човека и върху околната среда по отношение на видовете употреба, предложени от заявителя. На 26 юли 2007 г. определената за докладчик държава-членка представи на Комисията проект на доклада за оценка.
            
         
               (3)
            
            
               Докладът за оценка беше предмет на партньорска проверка от страна на държавите-членки и ЕОБХ и беше представен на Комисията на 17 юли 2009 г. под формата на научен доклад на ЕОБХ за хептамалоксилоглукан (3). Този доклад беше преразгледан от държавите-членки и Комисията в рамките на Постоянния комитет по хранителната верига и здравето на животните и беше завършен на 27 ноември 2009 г. под формата на доклад за преглед на Комисията за хептамалоксилоглукан.
            
         
               (4)
            
            
               Различните разглеждания показаха, че може да се очаква съдържащите хептамалоксилоглукан продукти за растителна защита като цяло да удовлетворят изискванията, предвидени в член 5, параграф 1, букви а) и б) и член 5, параграф 3 от Директива 91/414/ЕИО, по-специално по отношение на видовете употреба, разгледани и конкретизирани в доклада за преглед на Комисията. Следователно е уместно хептамалоксилоглуканът да бъде включен в приложение I към посочената директива, за да се гарантира, че разрешенията за продукти за растителна защита, които съдържат това активно вещество, могат да бъдат издавани във всички държави-членки в съответствие с разпоредбите на посочената директива.
            
         
               (5)
            
            
               Без да се засягат задълженията, определени с Директива 91/414/ЕИО вследствие на включването на активно вещество в приложение I, на държавите-членки следва да се предостави период от шест месеца след включването, през който да разгледат действащите временни разрешения за продукти за растителна защита, съдържащи хептамалоксилоглукан, за да се гарантира, че са изпълнени изискванията, установени с Директива 91/414/ЕИО, по-специално в член 13 от нея, и съответните условия, посочени в приложение I. Държавите-членки следва да преобразуват действащите временни разрешения в окончателни, да ги изменят или да ги отнемат в съответствие с разпоредбите на Директива 91/414/ЕИО. Чрез дерогация от горепосочения срок следва да се предвиди по-дълъг срок за представянето и оценката на пълната документация по приложение III за всеки предвиден вид употреба на всеки продукт за растителна защита в съответствие с единните принципи, установени в Директива 91/414/ЕИО.
            
         
               (6)
            
            
               Поради това е целесъобразно Директива 91/414/ЕИО да бъде съответно изменена.
            
         
               (7)
            
            
               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Държавите-членки приемат и публикуват не по-късно от 30 ноември 2010 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби от 1 декември 2010 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при тяхното официално публикуване. Условията и редът на позоваване се определят от държавите-членки.
   Член 3
   1.   В съответствие с разпоредбите на Директива 91/414/ЕИО, когато е необходимо държавите-членки следва да изменят или да отнемат действащите разрешения за продукти за растителна защита, съдържащи хептамалоксилоглукан като активно вещество, до 30 ноември 2010 г. До тази дата те по-специално проверяват дали са удовлетворени условията в приложение I към посочената директива, отнасящи се до хептамалоксилоглукан, с изключение на определените в част Б от вписването за активното вещество, както и дали притежателят на разрешението разполага с документация или има достъп до документация, която отговаря на изискванията на приложение II към посочената директива, в съответствие с условията на член 13, параграф 2 от нея.
   2.   Чрез дерогация от разпоредбите на параграф 1, за всеки разрешен продукт за растителна защита, съдържащ хептамалоксилоглукан като единствено активно вещество или като едно от няколко активни вещества, всички от които са вписани в приложение I към Директива 91/414/ЕИО най-късно до 31 май 2010 г., държавите-членки правят повторна оценка на продукта в съответствие с единните принципи, предвидени в приложение VI към Директива 91/414/ЕИО, въз основа на документация, която отговаря на изискванията на приложение III към посочената директива, и като вземат предвид част Б от вписването в приложение I към посочената директива относно хептамалоксилоглукан. Въз основа на тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.
   След като е извършено определянето, държавите-членки:
   
               а)
            
            
               за продукт, съдържащ хептамалоксилоглукан като единствено активно вещество — когато е необходимо, изменят или отнемат разрешението не по-късно от 30 ноември 2011 г.; или
            
         
               б)
            
            
               за продукт, съдържащ хептамалоксилоглукан като едно от няколко активни вещества — когато е необходимо, изменят или отнемат разрешението до 30 ноември 2011 г. или до датата, определена за това изменение или отнемане в съответната(ите) директива(и), с която(ито) съответното(ите) вещество(а) е(са) добавено(и) в приложение I към Директива 91/414/ЕИО, в зависимост от това коя от двете дати е по-късна.
            
         Член 4
   Настоящата директива влиза в сила на 1 юни 2010 г.
   Член 5
   Адресати на настоящата директива са държавите-членки.
   
      Съставено в Брюксел на 3 март 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 230, 19.8.1991 г., стр. 1.
   
      (2)  ОВ L 213, 15.8.2007 г., стр. 29.
   
      (3)  Научен доклад на ЕОБХ (2009 г.) 334, 1-52, Заключение относно партньорската проверка на оценката на риска от пестициди за активното вещество хептамалоксилоглукан (завършен на 17 юли 2009 г.).
   
      ПРИЛОЖЕНИЕ
      В приложение I към Директива 91/414/ЕИО се добавя следното вписване в края на таблицата:
      
                  Номер
               
               
                  Популярно наименование, идентификационни номера
               
               
                  Наименование по IUPAC
               
               
                  Чистота (2)
                  
               
               
                  Влизане в сила
               
               
                  Изтичане срока на включването
               
               
                  Специални разпоредби
               
            
                  „304
               
               
                  Хептамалоксилоглукан
                  CAS №
                  870721-81-6
                  CIPAC №
                  Няма данни
               
               
                  Пълно наименование по IUPAC в бележката под линия (1)
                  
                  
                               
                           
                           
                              Xyl p: ксилопиранозил
                           
                        
                               
                           
                           
                              Glc p: глюкопиранозил
                           
                        
                               
                           
                           
                              Fuc p: фукопиранозил
                           
                        
                               
                           
                           
                              Gal p: галактопиранозил
                           
                        
                               
                           
                           
                              Glc-ol: глюцитол
                           
                        
               
                  ≥ 780 g/kg
                  Примесът на патулин в техническия материал не трябва да надвишава 50 μg/kg
               
               
                  1 юни 2010 г.
               
               
                  31 май 2020 г.
               
               
                  ЧАСТ A
                  Може да бъде разрешена единствено употребата като регулатор на растежа.
                  ЧАСТ Б
                  За прилагането на единните принципи, предвидени в приложение VI, следва да се отчитат заключенията на доклада от прегледа за хептамалоксилоглукан, и по-специално допълнения I и II към него, така както е завършен от Постоянния комитет по хранителната верига и здравето на животните на 27 ноември 2009 г.
               
            
         (1)  “
      
         (2)  Допълнителни подробности за идентичността и спецификацията на активните вещества са дадени в доклада за прегледа.